Наступнай “кропкай” стаўся літоўскі горад Каўнас, дзе на традыцыйным фестывалі лялечных тэатраў “Смяюцца лялькі і дзеці” гродзенцы паказалі свой прэм’ерны спектакль “Чароўны пярсцёнак” Б.Шаргіна (рэжысёр — Алег Жугжда, сцэнаграфія Валерыя Рачкоўскага). А потым быў Тэлевізійна-тэатральны фестываль Саюзнай дзяржавы “Ажыўшая казка” ў Маскве, на якім мастак Ларыса Мікіна-Прабадзяк атрымала прыз фестывалю “За мастацтва сцэнаграфіі ў тэатры” за спектакль “Кошчын дом” паводле С.Маршака. І яшчэ адно запрашэнне — выступіць на сцэне тэатра лялек у г. Беластоку (Польшча) са спектаклямі “Паэма без слоў” па драматычнай паэме Я.Купалы “Сон на кургане” і “Прыгажуня і Пачвара” А.Жугжды (рэжысёр — Алег Жугжда, сцэнаграфія Ларысы Мікінай-Прабадзяк).